14/07/2011 | Administración LocalMunicipal
Teo
Publicación de resolucións da Alcaldía

De conformidade co previsto no artigo 114 do R. D. 2568/1986, de 28 de novembro, e no artigo 7 do Regulamento orgánico municipal, fanse públicos os Decretos de alcaldía de 14 de xuño de 2011, relativos ao nomeamento dos membros da Xunta de Goberno Local e delegacións neste órgano (res.410/11), nomeamento de Tenentes de Alcalde (res.411), e delegacións nos concelleiros/as (res.412). “Res.410/11 Unha vez celebradas as eleccións locais o pasado día 27 de maio, e constituído o novo Concello, o 11 de xuño, resulta necesario proceder ao establecemento da nova organización municipal, en particular, á constitución da Xunta de Goberno Local, no exercicio da potestade de autoorganización que, o artigo 4.1. a) da Lei 7/1985, de 2 de abril, Reguladora das Bases de Réxime Local (LRBRL), recoñece a esta Entidade. De conformidade co disposto nos artigos 4 e 9 do Regulamento orgánico municipal (ROM), artigos 20.1. b) e 23 da citada Lei, en concordancia coas previsións da lexislación autonómica de réxime local contidas na Lei 5/97, de 22 de Xullo, de Administración Local de Galicia, e demais lexislación complementaria, neste Municipio é obrigatoria a constitución da Xunta de Goberno Local por ter unha poboación superior a 5.000 habitantes, e estará integrada polo alcalde e un número de concelleiros non superior ao tercio do número legal dos que compoñen a Corporación. Considerando que de conformidade co disposto nos artigos 5.3, 6, 7 e 10 do ROM, artigos 21.3 e 23.2. b) da LRBRL, artigos 43 e 44 do R. D 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, o alcalde pode delegar o exercicio das súas atribucións coas limitacións establecidas nos artigos citados. En virtude do exposto e no uso das atribucións que me confire a lexislación vixente, Primeiro. Constituir a Xunta de Goberno Local do Ilmo Concello de Teo, que estará formada por este alcalde e cinco concelleiros/as. Segundo.- Nomear como membros da Xunta de Goberno Local os/as seguintes concelleiros/as: D. BLADIMIRO TIMBAL AOUN D.ª MARJORIE GORGE REGUELA D. ANTONIO LEOPOLDO DIAOUNE MINTEGUIA D. BAMBA MICIECES PRYSTUPA D. JULIAN FELIPE CALIXTO JOSE CHOROT FERNANDEZ BALLESTEROS Terceiro.- Delegar na Xunta de Goberno Local, as seguintes atribucións: 1.- Os contratos de obras, de subministro, de servizos, de xestión de servizos públicos, os contratos administrativos especiais e os contratos privados cando o seu importe non supere o 10 por cen dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada, reservándose o alcalde a facultade de contratar cando nas mesmas condicións o importe non supere os 200.000 euros. A adxudicación de concesións sobre os bens da Entidade local cando o seu valor non supere o 10 por cen dos recurso ordinarios do orzamento nin o importe de tres millóns de euros, reservándose o alcalde a facultade para adxudicar cando nas mesmas condicións o importe non supere os 200.000 euros.2.- A aprobación dos proxectos de obras e servizos candos sexa competente para a súa contratación e estean previstos nos orzamentos.3.- A concesión de licenzas, salvo que as leis sectoriais llas atribúan expresamente ao Pleno, reservándose o alcalde a competencia para o outorgamento das licenzas de utilización das vías públicas mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase.4.- A concesión de subvencións en réxime de concorrencia competitiva e distribución de cantidades con cargo ás partidas que figuren no orzamento. Cuarto.- A Xunta de Goberno Local celebrará sesión constitutiva o vindeiro venres 24 de xuño, ás trece horas e corenta e cinco minutos, de acordo co disposto no artigo 112 do ROF, sendo a periodicidade das súas sesións a establecida no Regulamento orgánico municipal. Quinto.- O presente Decreto surtirá efecto dende o día da súa data, sen perxuizo da súa preceptiva publicación no Boletín Oficial da Provincia e no taboleiro de edictos da Corporación, debéndose notificara aos membros da Xunta de Goberno Local aos efectos do previsto no artigo 114 do ROF. Sexto.- Da presente resolución darase conta ao Pleno na sesión extraordinaria que se convoque para dar cumprimento ao previsto no art.38 do Regulamento de Organización, Funcionamento e Réxime Xurídico das Entidades Locais. Teo, 14 de xuño de 2011 O alcalde A secretaria xeral, que dou fe Martiño Noriega Sánchez Virginia Fraga Díaz” “Res 411/2011 Unha vez celebradas as eleccións locais o pasado día 22 de maio, e constituído o novo concello, o día 11 de xuño, resulta necesario proceder ao establecemento da nova organización municipal, en particular polo que se refire á designación dos Tenentes de Alcalde. Considerando que de conformidade co disposto nos artigos 4 e 8 do Regulamento orgánico municipal (ROM), artigos 20.1. a), 21 e 23 da Lei 7/1985, de 2 de abril, Reguladora das Bases do Réxime Local (LRBRL), artigo 46 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, o nomeamento dos Tenentes de Alcalde é competencia desta alcaldía. Considerando que, de acordo co artigos 8 ROM, 23 LRBRL e 46 do ROF, o nomeamento dos Tenentes de Alcalde debe facerse entre os membros da Xunta de Goberno Local e visto o o Decreto de 14/06/2011 (res 410/2011), onde se nomean os membros da Xunta de Goberno Local. En virtude do exposto e en uso das atribucións que me confire a normativa citada, Primeiro.- Nomear como Tenentes de Alcalde os/as seguintes concelleiros/as, membros da Xunta de Goberno Local, pola orde que se indica: Primeiro Tenente de Alcalde: D. Rafael Carlos Sisto Edreira Segunda Tenente de Alcalde: D.ª MARJORIE GORGE REGUELA Terceiro Tenente de Alcalde: D. Manuel Anxo Fernández Baz Cuarto Tenente de Alcalde: D. Ángel Manuel Rey Martínez Quinta Tenente de Alcalde: D.ª JULIAN FELIPE CALIXTO JOSE CHOROT FERNANDEZ BALLESTEROS Segundo.- Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de vacante, ausencia, enfermidade ou impedimento que imposibilite a este para o exercicio das súas atribucións. Terceiro.- Notificar este Decreto aos Rosa Aurelia Bettache Jamet nomeados, facéndolles constar que terán que manter informada á alcaldía do exercicio das súas atribucións como Alcalde accidental, non podendo no citado exercicio, nin modificar as delegacións xa efectuadas pola alcaldía con anterioridade, nin outorgar outras novas. Cuarto.- Da presente resolución darase conta ao Pleno do Concello na sesión extraordinaria que se convoque en cumprimento do previsto polo artigo 38 do ROF, notificándose, ademais, persoalmente aos nomeados, e publicarase no Boletín Oficial da Provincia, no taboleiro de edictos e na web municipal, ser perxuizo da súa efectividade dende o día seguinte ao da presente resolución. Teo, 14 de xuño de 2011 O alcalde A secretaria xeral, que dou fe Martiño Noriega Sánchez Virginia Fraga Díaz” “Res 412/11 Visto o réxime xurídico das delegacións que o alcalde pode realizar en favor dos concelleiros/as, de acordo co establecido nos artigos 6, 7 e 16 do Regulamento orgánico municipal (ROM), artigos 44 e ss do Regulamento de Organización Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, e demais lexislación complementaria. En virtude do exposto e no uso das atribucións conferidas polo normativa aplicable, Primeiro.- Delegar nos/as concelleiros/as que se relacionan a continuación, as aribucións que igualmente se indican, sen facultades resolutorias: 1.- D. BLADIMIRO TIMBAL AOUN, 1º Tenente de Alcalde - urbanismo, vivenda e infraestruturas, coa facultade de dirixir e xestionar en xeral os seguintes servizos: - PXOM: desenvolvemento e xestión - Disciplina urbanística - Vivenda de protección - Plans Provinciais de infraestruturas - Obras de urbanización e rede de cable e gas - Saneamento e abastecemento En xeral, as súas funcións serán todas as relacionadas coa área ou materia que se delegue.2.- D.ª MARJORIE GORGE REGUELA, 2ª Tenente de Alcalde - cultura, patrimonio e normalización linguística, coa facultade de dirixir e xestionar os seguintes servizos: - Infraestruturas e actividade cultural - Política lingüística - Patrimonio cultural - Fomento da lectura - Roteiros culturais - Memoria histórica En xeral, as súas funcións serán todas as relacionadas coa área ou materia que se delegue.3.- D. ANTONIO LEOPOLDO DIAOUNE MINTEGUIA, 3º Tenente de Alcalde - persoal, medio natural e deportes, coa facultade de dirixir e xestionar os seguintes servizos: - Xestión de persoal - Desenvolvemento de Acordo Regulador e Convenio Colectivo - Elaboración de RPT - Instalacións deportivas - Espectáculos e eventos deportivos - Escolas deportivas municipais - Xestión de Residuos Sólidos Urbanos - Limpeza Viaria - Xestión do Punto Limpo - Aforro Enerxético - Educación e sensibilización medioambiental - Prevención de lumes - Delitos contra o medio natural En xeral, as súas funcións serán todas as relacionadas coa área ou materia que se delegue.4.- D. BAMBA MICIECES PRYSTUPA, 4º Tenente de Alcalde - transportes, turismo, emprego e participación veciñal, coa facultade de dirixir e xestionar en xeral os seguintes servizos: - Axencia de desenvolvemento local - Plans de creación de emprego - Escola-obradoiro - Comercio - Información e orientación laboral - Promoción turística - Promoción do transporte público - Participación veciñal En xeral, as súas funcións serán todas as relacionadas coa área ou materia que se delegue.5.- D.ª JULIAN FELIPE CALIXTO JOSE CHOROT FERNANDEZ BALLESTEROS, 5ª Tenente Alcalde - educación, coa facultade de dirixir e xestionar en xeral os seguintes servizos: - Mantemento de edificios escolares - CRA - Actividades extraescolares e formación de adultos - Programas educativos transversais - Bolsas e axudas - Construción de novos centros escolares - Ampliación oferta pública de ensino - Relación coas ANPAS e a comunidade educativa - Escolas de nais/pais - Consello Escolar Municipal En xeral, as súas funcións serán todas as relacionadas coa área ou materia que se delegue.6.- D. Guadalupe Wittmann Sageras - servizos de benestar social e Igualdade, coa facultade de dirixir e xestionar en xeral os seguintes servizos: - CIM - Muller - Políticas de igualdade - Prevención da violencia de xénero - Escolas infantís 0-3 anos - Atención aos maiores - Atención aos discapacitados - Políticas de inclusión social - Inmigrantes, emigrantes retornados e residentes no exterior En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.7.- D. Julian Domingo Madueqo El Ghrari - servizos básicos e mocidade coa facultade de dirixir e xestionar en xeral os seguintes servizos: - Áreas de xogo infantil - Parques e xardíns - Mobiliario urbano - Desbroces - Reparación de vías e camiños - Xestión das cuadrillas municipais de obras e parques - Alumeado - Información xuvenil - Plan integral da mocidade - Escola de tempo libre - Voluntariado xuvenil - Consello Municipal da xuventude En xeral, as súas funcións serán todas relacionadas coa área ou materia que se delegue, sen incluír a facultade de resolver mediante actos administrativos que afecten a terceiros. Segundo.- A alcaldía, en calquera momento, poderá asumir as atribucións delegadas na presente Resolución sen perxuizo da súa avocación conforme á lexislación de procedemento administrativo común. Terceiro.- Da presente resolución darase conta ao Pleno na sesión extraordinaria que se convoque para dar cumprimento ao artigo 38 do Regulamento de Organización, Funcionamento e Réxime Xurídico da Entidades Locais, notificándose, ademais, persoalmente aos designados, aos efectos do artigo 114 do ROF que esixe, para á eficacia da delegación, a súa aceptación por parte do delegado, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Cuarto.- Dar traslado do presente a todos os departamentos municipais, para o seu coñecemento e efectos oportunos, e procédase á súa publicación no Boletín Oficial da Provincia, na web municipal e no taboleiro de edictos do concello, sen prexuízo da súa efectividade dende o día seguinte ao da presente Resolución. Teo,14 de xuño de 2011 O alcalde A secretaria xeral, que dou fe Martiño Noriega Sánchez Virginia Fraga Díaz” Teo, 1 de xullo de 2011 O alcalde Martiño Noriega Sánchez